Referat – bestyrelsesmøde 11. januar 2017

Dansk Tennis Forbund

Idrættens Hus

2605 Brøndby

+45 4326 2660

dtf@tennis.dk

Lars Dahl Gulmann

DTF

11. januar 2017

**Mødereferatnummer: BS-1/2017**

**Mødetid og – sted: 11. januar 2017, Idrættens Hus, Brøndby**

**Mødedeltagere: Henrik Thorsøe, Thomas Kønigsfeldt, Jan Winther, Henrik Maris, Pia Vedel Ankersen, Lars Gulmann, Kai Holm og Boris Michailoff.**

**Andre deltagere : Klaus Nørby Jakobsen**

**Mødeleder: Henrik Thorsøe Pedersen**

**Referent: Lars Gulmann**

**DAGSORDEN**

1. **Godkendelse af dagsorden**
2. **Opfølgning på udestående fra sidste referat v/Lars Gulmann**
3. **Økonomi:**
   1. Økonomistatus 2016 v/Jan Winther (orientering)
   2. Præsentation af Budget 2017 proces v/Klaus Nørby Jakobsen (orientering)
4. **Sager til orientering, debat eller beslutning**
   1. Eliteudvalg v/Thomas Kønigsfeldt (debat)
   2. Ny turneringsstruktur v/Klaus Nørby Jakobsen (beslutning)
   3. Status på BDFL v/Pia Vedel Ankersen (orientering)
   4. FTU aftale med DGI v/Kai Holm (orientering)
   5. Davis Cup kamp den 3.-5. februar. v/Klaus Nørby Jakobsen (orientering)
   6. IT strategi – status v/Klaus Nørby Jakobsen (orientering)
   7. ITF muligheder for samarbejde. v/Thomas Kønigsfeldt (debat)
      1. Støtte til talentudvikling
      2. Værtsrolle ved Davis Cup finale 2018
      3. ITF futures i DK – sommer 2017.
5. **Orientering**
   1. Orientering fra bestyrelsesmedlemmer og fra sekretariatet
   2. Bestyrelsens repræsentation ved kommende begivenheder
6. **Kommende sager**
7. **Eventuelt**
8. **Godkendelse af dagsorden**

**Indstilling**Det indstilles at dagsorden godkendes.

***Beslutning***Dagsorden godkendt.

Bestyrelsen havde en kort drøftelse af fremsendelse af materiale, idet direktøren oplyste, at der fremover vil ske med en uges varsel iht forretningsorden. Kvaliteten af materialet vil løbende forberedes, og det vil blive klarere, hvad der er til beslutning, debat og orientering.

**2. Opfølgning fra sidste møde**

**Sagsfremstilling**Med udgangspunkt i referatet fra sidste møde følges op på udestående punkter.

***Referat***

* Årshjul komme på næste bestyrelsesmøde. Arbejdet er i gang med at en kalender, som allerede ligger på hjemmeside.
* Davis Cup Event Team. Klaus redegjorde for nye arbejdsprocesser, som betyder færre sekretariatsansatte og flere frivillige kræfter.
* Universal Tennis Rating materiale er nu rundsendt. Modtagere vender tilbage til Klaus.
* Strategiaftale – status og evt. debat vil blive sat på kommende bestyrelsesmøder i første halvår 2017
* Padel – virksomhedspraktikant tiltræder ikke som forudset. Sekretariatet giver senere status til bestyrelsen. Padel markedsføres – sekretariatet tager kontakt til Henrik.

**3.1 Økonomistatus 2016**

**Sagsfremstilling**

Årsregnskabsafslutning er ved at blive udarbejdet. Det foreløbige resultat drøftes på mødet.

***Referat***

Klaus oplyste, at det endelig resultat efter diverse korrektioner forventes at være i størrelsesorden 500.000.

Bestyrelsen drøftede fremtidig økonomirapportering, og var enige om flg.

* der gives løbende overblik over økonomien på bestyrelsesmøder, herunder i forhold til forventet resultat på hvert møde
* bestyrelsen modtager en kvartalsvis/halvårlig ledelsesrapportering med lidt dybere indsigt
* alle bestyrelsesmedlemmer kan få fuld indsigt i økonomien og kontering på begæring

**3.2 Budget 2017**

**Sagsfremstilling**På grund af ansættelses af ny direktør er budgetprocessen for 2017 meget forsinket. Pt. arbejder Jan Winther og Klaus Nørby på en version 3. En version som viser et budget i balance med et nuværende aktivitetsniveau. Der er foretaget omfordeling af udgiftsposter mod opgradering af områderne klubudvikling og træneruddannelse. Et endeligt budgetudkast forventes færdigt ultimo januar 2017 med præsentation af på førstkommende bestyrelsesmøde i februar. Endeligt budget er klar til præsentation på generalforsamling i Kolding. Beslutningspunkt til næste bestyrelsesmøde.

***Referat***

Budget drøftes på næste møde, jf. ovenfor.

**4.1. Eliteudvalg**

**Indstilling**Det indstilles, at bestyrelsen godkender det fortsatte arbejde med nedsættelsen af et eliteudvalg. Punktet besluttes endeligt på næste møde hvor udarbejdelse af kommissorium, formål, evt. økonomi og beslutningskompetence bliver fremlagt.

**Sagsfremstilling**I forlængelse af bestyrelsesreferat fra møde den 16 juli 2016 om styrkelse af Dansk Tennis Forbunds frivillige organisation etableres et eliteudvalg. Eliteudvalget vil bestå af medlemmer fra udvalgte klubber som i samarbejde med repræsentanter fra bestyrelse og sekretariat vil kommentere og kvalificere udspil og forslag inden for eliteområdet. Det kan være områder som: 1) spillerudvikling, 2) DC og FC, 3) ITF turneringer og 4) Elitedivisionen.

***Beslutning***

Indstilling tiltrådt, idet bestyrelsen noterede, at det er vigtigt at udvalgsmedlemmer ikke er klubrepræsentanter, men at man i udvalget arbejder for dansk tennis generelt. Sagen behandles med indstilling om godkendelse af formålsbeskrivelse, kommissorium, økonomiske rammer m.v. på næste bestyrelsesmøde.

**4.2. Ny turneringsstruktur (beslutning)**

**Indstilling**

*Holdturneringen senior.*Det indstilles, at følgende struktur etableres med ikrafttræden fra efteråret 2017:

* Elitedivisionen reduceres til 6 hold.
* Der etableres 1. division med 12 hold. Den deles op i Øst og Vest pulje.
* Der etableres 2. og 3. division med 24 hold. Disse fordeles i 4 puljer hhv. i 2 puljer i Øst og Vest.
* Der etableres en 4. division med 24 hold. Disse fordeles i 4 puljer hhv. i 2 puljer i Øst og Vest.

*Reserveliga*

Det indstilles,

* At der indføres en reserveliga for elitedivisionsholdenes andethold.

*Individuelle turneringer*

Følgende indstilles med virkning fra og med sommertour 2018

* at der etableres en turneringskalender, hvor individuelle turneringer ikke lægges i samme terminer, hvori der er relevante holdkampe for samme gruppe spillere,
* at der indføres doubleturneringer som en forsøgsordning,
* at de politisk ansvarlige og sekretariatet bemyndiges til at lave ændringer i senior GPS og junior GPS serien i bestræbelserne på at støtte lokale klubbers individuelle turneringer,
* at det tilstræbes at holde udendørs DM samlet for juniorer- og seniorer,
* at der etablere en årlig tilbagevendende Tennis10-fest, hvor spil, motorisk læring, socialt samvær og personlig udvikling er i højsædet vil være et attraktivt koncept for spillere, tilskuere, arrangører og sponsorer.

Det indstilles endvidere

* at indendørs DM nedlægges fra og med 2018,

**Sagsfremstilling**Den nuværende turneringsstruktur har været igennem en omfattende analyse med identifikation af en række svagheder. Via en række dialogmøder med klubber, unioner, og erfarne turneringsansvarlige er der udarbejdet en række individuelle forbedringspunkter

Sekretariatet har arbejdet videre og tidligere præsenteret bestyrelsen for en række forslag, som imidlertid ikke kunne godkendes på det foreliggende grundlag. Sekretariatet blev bedt om, at udbarbejde forslag til de principielle ændringer mhp bestyrelsens behandling heraf, idet den mere tekniske implementering og regeltilpasning ikke skal godkendes i bestyrelsen med mindre der undervejs dukker principielle spørgsmål af større betydning op.

På den baggrund forelægges forslag til de overordnede principper for seniorhold turneringer og individuelle turneringer til bestyrelsens behandling.

Formålet med ændringerne er helt overordnet

* at tiltrække og fastholde mange klubmedlemmer gennem turneringsspil.
* at skabe mulighed for lokalprofilering af klubkampe og etablere klubmiljø.
* at skabe og sikre attraktive tuneringstilbud for eliten som kan højne et sportslige niveau til gavn for spillerudvikling, publikumsinteresse og kommercielle interesser.

De enkelte forslag præsenteres nedenfor sammen med specifikke formålsangivelser

*Holdturnering for seniorer. Struktur.*

Holdturneringen tjener en række gode formål i Dansk Tennis. Den har karakter af at være samlingspunkt for klubberne både store og små. Dansk Tennis har derfor fordel af at holdturneringen, så bredt som det muligt, kan skabe arrangement, samvær og konkurrence i klubberne.

Samtidig tjener holdturneringen som et godt team-element i en ellers individuel præget sportsgren. Holdturneringen skaber holdånd og gejst. Samtidig afvikles de i lokale rammer, hvor et socialt miljø kan blomstre ved evt. lokalopgør. Endelig er holdturneringen kørende det meste af året og sikrer derfor en minimum mængde af kamptræning.

Der foreslås en ændret struktur med en mindre elitedivision, en reserveliga og udvidelse af turneringen til at omfatte en 3. og 4. division.

Formålet er

* at skabe en bedre og mere eksponentiel elitedivision med absolut højt sportslig niveau og med mulighed for (på sigt) at skabe national interesse fra TV, sponsorer m.v.
* at skabe flere divisionsklubber og mere udbredelse af divisionstennis med de muligheder det indebærer for lokalt engagement, eksponering og vækst.
* at skabe ensrettede regler og rammer for alle hold, samt transparerens og gode forhold at afvikle kampene over

Elitedivisionen, reserveligaen og de 4 divisioner vil i alt have 96 hold. Hver klub kan maximalt have 3 hold tilmeldt i de forskellige divisioner. Dette medfører er en udvidelse på i alt 32 hold i DH forhold til i dag, og vil betyde at en del hold fra unionsrækkerne rykker op i divisionerne. Det vil sikre en væsentlig ensretning af regler for alle hold, som spiller på et rimeligt højt sportsligt niveau, hvilket har været meget efterspurgt.

Der ønskes et fast holdformat på 4 singler og 2 doubler. Kampformatet skal sikre en vinder i hver holdkamp. Der anbefales at alle matcher spilles bedst af 3 sæt. De to første sæt er traditionelle tiebreak sæt, mens et eventuelt 3. sæt afvikles som matchtiebreak (10). I double spilles med No Ad.

I forbindelse med udarbejdelse af konkrete forslag og reglementer kan der afviges fra ovenstående, f.eks. i forbindelse med afvikling af Elitedivisionen udendørs for Herre (evt. forslag om 6 singler og 3 doubler) samt reserveligaen (evt. forslag om 3 singler og 1 double), eller hvis det ikke er gennemførligt med 4 piger på hold og lignende tilfælde.  
*Elitedivisionen herunder forslag om reserveliga.*

Elitedivisionen er et af Dansk Tennis’ flagskibe. Det sportslige niveau skal være i top og turneringen skal prioriteres af de bedste spillere herhjemme.

Den nuværende elitedivision foreslås reduceret fra 12 hold til 6 hold.

Et nyt tiltag i den nye DH struktur er indførelsen af reserveligaen/2. holds ligaen. Dette tiltag indføres af flere grunde.

* Først og fremmest for at undgå at de store klubbers 2. hold er afgørende for op- og nedrykning i 1. division. Denne mulighed tages bort ved at 2. holdene ikke længere deltager i 1. division men derimod i deres egen række. Det giver så flere klubbers 1. hold mulighed for at være med i 1. division og dermed spille om oprykning til elitedivisionen.
* Den indføres også for at undgå tidligere ligegyldige kampe i en række med f.eks. 4 ud af 6 hold, som er 2. hold og dermed ikke kan rykke op, så oprykningspladsen i princippet kan gå til nr. 5 i en pulje, sportsligt set er dette ikke optimalt.

Det er elitedivisionens sammensætning der afgør sammensætningen af 2. hold, med andre ord, samtlige elitedivisionshold deltager automatisk i 2. holds ligaen. Hold der rykker ned fra elitedivisionen, rykkes også med deres 2. hold fra 2. holds ligaen til 2. division (øst eller vest). Og oprykkerholdet til elitedivisionen rykker også med deres 2. hold op i 2. holds ligaen, uanset om dette er placeret i 2. division, 3. division eller 4 division.

*Individuelle turneringer*

Formålet er overordnet at have fokusering i turneringerne. Det er vigtigt, at de individuelle turneringer ikke spænder ben for holdturneringen, hvorfor kalenderen bør lægges så spillerne kan prioritere holdturneringen uden at skulle fravælge relevante individuelle turneringer i samme termin.

Der ønskes ligeledes mulighed for at prioritere i den øvrige turneringsafvikling, så turneringsformen bliver så stærk og fokuseret som muligt. Endeligt ønskes som forsøg mulighed for at indføre doubleturneringer.

***Beslutning***

Indstillingen til tiltrådt med følgende tilføjelser :

Holdturnering

* Det tilføjes, at DTF har ansvaret for kvalifikation og afvikling af kval. Kampe for vindere af uninonsserier, og at disse spilles efter DTFs regler.

Reserveliga

* (ingen tilføjelser)

Individuelle turneringer

* Masters turneringer nedlægges og sekretariatet bemyndiges til at arbejde videre med i stedet at støtte futures, idet udgifter hertil naturligvis skal undergives sædvanlig bevillingsmæssig behandling.
* Indendørs DM nedlægges ikke på nuværende tidspunkt. Drøftelsen tages op umiddelbart efter indendørs DM og vurderes i bl.a. i lyset af evalueringen af dette.

**4.3. Status på Bevæg Dig for Livet**.

**Sagsfremstilling**  
Der er følgende status på samarbejdet efter styregruppemøde den 13 december:

* Der er indgået 41 antal vækstaftaler fordelt 23 i DTF regi og 18 i DGI regi. Vestdanmark har indgået flest.
* Målsætning om 225 klubber som melder sig til Tennissportens Dag. Pt. er der 38 tilmeldte.
* Test af surveymodul Players 1st (Rawmilk aftale) i januar. 5 klubber deltager.
* Koordinationsudvalgsmøde er aftalt til onsdag den 18. januar i Vingstedcenteret.

***Referat***

Orienteringen taget til efterretning. Bestyrelsen er enige i, at det er vigtigt at ”komme ud over rampen” og ikke videreudvikle på koncepter, men at man dog bør være lydhør over for input fra klubberne. Bestyrelsen udtrykte i den forbindelse en vis bekymring over to punkter i det seneste referat fra BdFL styregruppe, som ift. både tennissportens dag/åbent hus og mulighed for at flere klubber kan få vækstaftale, synes at pege på en ”oppe fra og ned” tankegang frem for at tage udgangspunkt i klubbernes behov. Bestyrelsen finder, at der altid må tages udgangspunkt i klubbernes behov.

Formanden gjorde opmærksom på, at Badminton Danmark og DGI i deres fælleskab arbejder ud fra et princip om, at såfremt man vil have ydelser fra dem skal man være medlem af organisationer. Bestyrelsen bakker op om, at det kan være en ledetråd i det fortsatte arbejde i koordinationsudvalget med DGI.

**4.4. FTU aftale med DGI.**

**Indstilling**Der indstilles til at bestyrelsen tager den indgåede aftale mellem FTU og DGI til efterretning. Samtidig indstilles der til, at nye tiltag med DGI koordineres via den centrale nedsatte koordineringsgruppe.

**Sagsfremstilling**

FTU har for nylig indgået et tættere samarbejde med DGI. Andre unioner har også samarbejde, og det kan være vanskeligt at have sikkerhed for, at forbundet har en koordineret og fælles tilgang til samarbejdet.

Der er nu nedsat en koordineringsgruppe med deltagelse af DGI og forbundet, som skal sikre koordination og udforske muligheder for yderligere samarbejde. Pia Vedel og Klaus Nørby Jakobsen deltager fra forbundet.

***Beslutning***Indstillingen tiltrådt.

**4.5. Davis Cup kamp den 3.-5. februar.**

**Sagsfremstilling**

På mødet orienteres om fremdriften i forberedelsen, og der gennemgås handlingsplan for forberedelsen og gennemgås kort. Der bruges denne gang flere frivillige og færre sekretariatsansatte. Budgettet viser et ”worst case” underskud på 358.000, men der er mulighed for at få støtte fra ITF til at dække underskuddet.

***Referat***

Orientering taget til efterretning.

**4.6. Status på IT-strategi**

**Sagsfremstilling**Næste trin i IT strategien er implementering af turneringssoftwaren. Tom Gustavsen er i gang med oversættelse af brugerfladen på systemet. Det forventes færdigt i februar. Efterfølgende anbefales det, at softwaren afprøves af minimum 5 forskellige klubber med varierende behov. Efter testforløb implementeres softwaren i større skala til alle klubber med en planlagt kommunikationskampagne og support.

**Økonomi**Der er ingen umiddelbare selvstændige økonomiske implikationer ved drøftelsen på dette møde. Dog forventes udgifter til udvikling af en kommunikationskampagne.

***Referat***

Henrik og Klaus kommer på næste bestyrelsesmøde med oversigt over strategigen og status med særlig fokus på fremtidige løbende udgifter, herunder Players 1st.

**4.7. ITF muligheder for samarbejde.**

**Sagsfremstilling**På baggrund af den mundtlige orientering, ønskes en debat om mulighederne for et øget samarbejde med ITF gennem de tre områder: Støtte til talentudvikling, Værtsrolle ved Davis Cup finale 2018**,** ITF futures i DK – sommer 2017.

***Referat***

Bestyrelsen havde en foreløbig drøftelse af punkterne med en umiddelbart positiv indstilling. Evt. beslutningspunkter indeholdende økonomi m.v. vil komme på et senere tidspunkt.

**5.1 Orientering fra bestyrelsesmedlemmer og fra sekretariatet**

**Sagsfremstilling**Der vil under punktet blive orienteret om nyt fra bestyrelsesmedlemmer og fra sekretariatet.

**Orientering fra sekretariatet:**

* Besøg af Arbejdstilsynet den 2. januar. Påbud om gennemførsel af APV i 1 halvår 2017 da den ikke har været udarbejdet siden 2010.
* Fysisk omrokering foretaget, så vi nu tilbyder et arbejdslokale for unioner, udvalgsdeltagere etc. Et tiltag i vores åbenheds- og samarbejdsstrategi overfor unioner og klubber.
* Internt kick-off med udarbejdelse af målsætninger for 2017 og præsentation af nye standarder gennemført. Dashboard etableret.
* Revision starter den 30. januar.
* KU arbejdsmøde med målsætning (ressourcer, indsatser og resultater) gennemført.

**5.2 Bestyrelsens repræsentation ved kommende begivenheder**

**6. Kommende/løbende sager**På næste bestyrelsesmøde er der foruden opfølgning på de ovenstående punkter foreløbig følgende punkter på dagsordenen:

* Budgetstruktur

1. **Eventuelt**

Bestyrelsen bekræftede tidligere beslutning om, at gennemføre et bestyrelsesseminar med det formål at drøfte arbejdsopgaver, arbejdsgange, samarbejde og prioriteringer m.v. Dette afholdes forholdsvis kort tid efter generalforsamlingen 18. marts.

Næste mødedato er 23. februar 2017.